b"\n_START_ARTICLE_\nCal Puigpin\xc3\xb3s (Solsona)\n_START_SECTION_\nDescripci\xc3\xb3\n_START_PARAGRAPH_\nEdifici entre mitgeres del segle XIV que ha patit diverses reformes. T\xc3\xa9 dues fa\xc3\xa7anes i consta de planta baixa i dues plantes pis, m\xc3\xa9s una solana. La fa\xc3\xa7ana de l'Avinguda t\xc3\xa9 una planta m\xc3\xa9s a l'al\xc3\xa7ada del pati. El parament de les fa\xc3\xa7anes \xc3\xa9s de pedra tallada. La fa\xc3\xa7ana del carrer Llobera est\xc3\xa0 marcada per un sol eix vertical format per la portalada d'arc de mig punt sobre la que hi ha unes balconades i unes finestretes a la part dreta. A les golfes hi ha dues petites finestres quadrades."